Narasumber kang paring piwulang ing workshop teater kuwi ana telu cacahe. Sepisan, Agus R. Sarjono kang mulang bab Nulis, Mbedah, Mentasake Naskah Drama (Teater). Kapindo, Nur Rahmat SN kang mbawakake bab Akting. Dene sing kaping telu, Ade Ii Syarifuddin kang paring piwulang bab Artistik. Kabeh materi kang diwulangake marang para peserta kaya-kaya wis cukup kanggo nyangoni madege teater. Ananging peserta workshop kang diwulang isih akeh sing takon bab-bab kang durung dimangerteni gegayutane karo teater. Ana uga sing mbagek-mbagekake pengalaman dhewe-dhewe kang nate dialami ing teater sekolah. Dadi, kahanan workshop nyeyengake awit ora mung entuk ceramah saka narasumber, ananging uga kawruh kang dicritakake saka para peserta workshop.
